SÉANCE 2021-03-07
1. TEXT: Garange
Ali ye garange ye. A bɛ sigi lɔgɔfɛba la ka samaraw kalan, a bɛ bɔɔrɔw fana kalan. A bɛ gbolo baara kɛ. A bɛ gbolo tigɛ ka samara kuraw ladinɛ. A bɛ sɛbɛdenw tugu. A bɛ baganw fana karan. Ali bɛ suluyew fana ladinɛ. A bɛ se samara ladinɛ na. A bɛ samara kɔrɔw fana kɛ kuramanw ye. Ali bɛ mɔgɔkɔrɔba samaraw feere. A bɛ denmisɛntaw fana ladinɛ ka o feere. Mɔgɔ caman bɛ nan Ali fɛ ka samara san. A ya samaraw sɔngɔ ka di. A bɛ wari caman sɔrɔ.
2. Vocabulaire
2.1. Exercise
Nyiningali ninugu jaabi
-
Garange ya baara ye mun ye ?
-
I ka garange dɔ lon Bouaké walima san Pedro wa?
-
Samara sugu jumɛn ka di ile ye ?
-
Ali bɛ samara sugu jumɛn ladinɛ ?
-
Ali bɛ nafa sɔrɔ samaraladinɛ la wa ?
-
I b’i ya samaraw labɛn garangew fɛ waliman I b’o labɛnnin san samarafeerelaw fɛ ?
-
Samara min labɛn na bolo la ani min labɛn na nin masini ye, jumɛn le ka di ile ye ?
-
Fɔlɔfɔlɔ, garange tun ye siyako ye. Ile nyana, bi kow bɛ o cogo kɔrɔ la wa ?
3. Point de Grammaire :
L’insistance et la mise en relief : « yɛrɛ », « fana », « le »
« yɛrɛ »
-
Ne yɛrɛ le ka nin labɛn, mɔgɔ gbɛrɛ tɛ
-
Ali kɔrɔcɛ yɛrɛ le nan na yan kunu, a baden gbɛrɛ ma nan
-
Jenbe tɛ a yɛrɛ fɔ, mɔgɔ le bɛ jenbe fɔ
-
Ne yɛrɛ bena a wele sini sɔgɔman joonan
-
Ne yɛrɛ ma kɛnɛ bi
« fana »
-
Ale dɔrɔn tɛ se ka baara nin kɛ, ne fana be se
-
Ale kelen ma furu, anugu fana furu la
-
Coulibaly dɔrɔn ma don, anugu fana don na bon kɔnɔ
-
Cɛ nin dɔrɔn tɛ baara kɛcogo lon, ne fana k’a lɔn
-
Muso nin fana ma nan furusiriyɔrɔ la karilon
« le »
-
Ne tɛ, ale le ka bon nɔgɔ
-
Fɔlɔfɔlɔ, Garange dɔrɔn le tun bɛ gbolo baara
-
Ale le bɛ mɔgɔw dɛmɛn ka baji tɛgɛ
-
Siriki le ka nin kɛ, mɔgɔ gbɛrɛ tɛ
-
Coulibaly ma foyi kɛ bi, Youssouf le ka ko bɛɛ kɛ
3.1. Baarakɛta :
Propose au moins trois (03) phrases pour chacun des contextes ci-dessous
fra_Latn ltz_Latn bam_Latn fra_Latn eng_Latn dyu_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn ltz_Latn fra_Latn dyu_Latn unk dyu_Latn unk dyu_Latn unk bam_Latn unk dyu_Latn unk bam_Latn dyu_Latn unk dyu_Latn unk dyu_Latn unk bam_Latn unk bam_Latn unk dyu_Latn smo_Latn unk dyu_Latn unk bam_Latn unk bam_Latn unk dyu_Latn unk bam_Latn bam_Latn fra_Latn